Diari Oficial de la Generalitat Valenciana


Sumari del DOGV 4801, del 20-07-2004 (2004/7054)

Actuacions de juí d'execució de títols judicials número 19/2002-B. Cèdula de notificació.
-----------------------------------------------------------------------------------------

### Dades del document

Número de DOGV
:   4801

Data del DOGV
:   20-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7054


Organisme emissor
:   Jutjat de Primera Instància número 5 de Castelló de la Plana

Tipus de document
:   Anunci

Actuacions de juí d'execució de títols judicials número 19/2002-B. Cèdula de notificació. [2004/Q7054]
  
Procediment: assumpte civil 19/2002
  
Juí: execució de títols judicials 19/2002-B
  
Part demandant: Manuel Fraile Gómez
  
Part demandada: Azar Promociones, SA
  
Al juí a què es fa referència s'ha dictat la resolució el text de la qual, literalment, diu així:
  
«Interlocutòria
  
Jutgessa que el dicta: Begoña Puertos García
  
Lloc: Castelló de la Plana
  
Data: 17 de febrer de 2004
  
Antecedents de fet
  
1. La procuradora la senyora Linares Beltrán, en nom i representació de Manuel Fraile Gómez, va formular demanda d'execució contra Azar Promociones, SA.
  
2. Mitjançant la interlocutòria de data 22 de gener de 2002, es va despatxar execució contra el demandat expressat per les quantitats següents: 4.207,08 euros de principal, més 6.689,26 euros en concepte d'interessos, més 3.005,06 euros per a costes, es va notificar esta resolució a l'executat i es va procedir a l'embargament dels següents béns de la seua propietat:
  
- Finca rústica de 30 àrees d'extensió superficial, situada al terme de Benicarló, partida del Bovalar, inscrita al Registre de la Propietat de Vinaròs, secció de Benicarló, llibre 166, tom 601, finca 17.773.
  
3. Es va aportar a actuacions el certificat registral establit en l'article 656 de la Llei 1/2000, d'Enjudiciament Civil, i consta, així mateix, que s'han realitzat les notificacions a què fa referència l'article 659 de la llei esmentada.
  
4. A instància de la part executant es van traure els béns embargats a pública subhasta, que es va anunciar a través d'edictes que es van fixar al lloc públic d'este jutjat i es va fer constar la situació possessòria dels béns, així com que el certificat registral estava exposat al públic a la Secretaria, amb la qual cosa s'entenia que tots els licitadors acceptaven com a suficient la titulació existent i que no hi havia títols, i que les càrregues o gravàmens anteriors, al crèdit de l'actor, continuarien subsistents, i que quedaven subrogats en la responsabilitat derivada d'aquells si la rematada s'adjudicava a favor seu.
  
5. Amb data 21 d'octubre de 2003 es va fer la subhasta dels béns indicats, que va tindre lloc sense efecte per falta de licitadors.
  
6. L'executant, dins del termini establit en l'article 651 de la Llei 1/2000, d'Enjudiciament Civil, ha sol·licitat l'adjudicació dels béns subhastats, per la quantitat que se li deu per tots els conceptes, quantitats que fan una suma de 4.207,08 euros de principal, més 3.235,32 euros en concepte de costes, més 7.614,82 euros en concepte d'interessos.
  
Fonaments de dret
  
Únic
  
Disposa l'article 671 de la Llei d'Enjudiciament Civil que si no hi ha postors a l'acte de la subhasta, el creditor podrà demanar l'adjudicació dels béns pel 50% del valor de taxació per la quantitat que se li dega per tots els conceptes, i atés que s'han observat en la tramitació de la present execució les formalitats i els requisits establits en la Llei d'Enjudiciament Civil, especialment pel que fa a les notificacions establides en l'article 659, i acceptada expressament per l'adjudicatari la subsistència de les càrregues o gravàmens anteriors al crèdit de l'executant i subrogar-se en la responsabilitat derivada d'estos, es procedent aprovar l'adjudicació dels béns subhastats a favor de l'executant, amb els altres pronunciaments inherents.
  
Part dispositiva
  
Primer
  
S'adjudica a l'executant, Manuel Fraile Gómez, major d'edat, solter, veí de Madrid, passeig de Las Delicias, número 9, 7é, dreta, amb el document nacional d'identitat número 5586091N, segons la documentació que consta en actuacions, la finca número 17.773 del Registre de la Propietat de Vinaròs, secció de Benicarló, llibre 166, tom 601, la descripció registral de la qual consta al segon antecedent de fet d'esta resolució.
  
Segon
  
Una vegada ferma la present resolució, faciliteu a l'adjudicatari un testimoni d'esta perquè valga de títol i liquidació de l'impost de transmissions patrimonials i actes jurídics documentats i cancel·leu l'embargament objecte de la present execució amb subsistència de les càrregues anteriors, i lliureu perquè siga efectiu el manament oportú.
  
Tercer
  
Atés el parador ignorat de la mercantil executada, notifiqueu la present resolució mitjançant edictes, que es publicaran al tauler d'anuncis d'este jutjat, així com en el butlletí oficial de la comunitat autònoma o en el Boletín Oficial del Estado, amb lliurament a la part actora per al diligenciament.
  
Manera d'impugnació: mitjançant un recurs d'apel·lació en el termini de cinc dies, comptadors des del sendemà de la notificació (article 455 i següents de la LECn).
  
Així ho acorda i firma sa senyoria, en done fe. Firma del jutge. Firma del secretari».
  
En atenció al desconeixement de l'actual domicili o residència de la demandada, Azar Promociones, SA, mitjançant la interlocutòria de 17 de febrer de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat, així com en el Butlletí Oficial de la Província de Castelló o Boletín Oficial del Estado per a portar a efecte la diligència de notificació.